b'\n_START_ARTICLE_\nChad Johnson\n_START_SECTION_\nUra\n_START_PARAGRAPH_\nJohnson l\xc3\xa4hti kaudeksi 2005\xe2\x80\x932006 Albertan paikallisesta juniorisarjasta University of Alaska Fairbanksin joukkueeseen. Kes\xc3\xa4ll\xc3\xa4 2006 Pittsburgh Penguins varasi h\xc3\xa4net viidennell\xc3\xa4 kierroksella 125. pelaajana Johnson pelasi yliopistosarjassa kev\xc3\xa4\xc3\xa4seen 2009 saakka. H\xc3\xa4net valittiin viimeisell\xc3\xa4 kaudellaan 2008\xe2\x80\x932009 CCHA:n vuoden pelaajaksi ja t\xc3\xa4hdist\xc3\xb6kent\xc3\xa4lliseen._NEWLINE_Kes\xc3\xa4kuussa 2009 Johnson kaupattiin New York Rangersiin vaihdossa viidennen kierroksen varausvuoroon. H\xc3\xa4n siirtyi kaudeksi 2009\xe2\x80\x932010 Rangersin organisaatioon. Johnson pelasi kauden l\xc3\xa4hinn\xc3\xa4 farmissa, AHL-joukkue Hartford Wolf Packin riveiss\xc3\xa4. H\xc3\xa4n sai kutsun yl\xc3\xb6s joulukuussa 2009, kun Rangers asetti luukkuvahtinsa Stephen Valiquetten siirtolistalle. Johnson debytoi NHL:ss\xc3\xa4 30. joulukuuta 2009 Philadelphia Flyersi\xc3\xa4 vastaan. H\xc3\xa4net siirrettiin maalille, kun ykk\xc3\xb6svahti Henrik Lundqvist vaihdettiin ensimm\xc3\xa4isen er\xc3\xa4n j\xc3\xa4lkeen. Yhteens\xc3\xa4 Johnson pelasi kauden aikana viisi NHL-ottelua._NEWLINE_Kauden 2010\xe2\x80\x932011 Johnson pelasi l\xc3\xa4hes kokonaan AHL-joukkue Connecticut Whalessa. H\xc3\xa4n pelasi my\xc3\xb6s yhden NHL-ottelun. Seuraavalla kaudella Johnson pelasi Whalessa 49 ottelua ja siirtyi kes\xc3\xa4ll\xc3\xa4 2012 Phoenix Coyotesiin. Hein\xc3\xa4kuussa 2013 Johnson solmi yksivuotisen sopimuksen Boston Bruinsin kanssa.\n_START_SECTION_\nMaajoukkue\n_START_PARAGRAPH_\nJohnson oli Kanadan kakkosmaalivahti Chris Masonille miesten MM-kilpailuissa 2010. H\xc3\xa4n pelasi kisoissa kolmessa ottelussa 96.4% varmuudella. Johnson debytoi A-maajoukkueessa 10. toukokuuta 2010, kun h\xc3\xa4net vaihdettiin maalille toisen er\xc3\xa4n j\xc3\xa4lkeen alkulohkon ottelussa Latviaa vastaan. Kanada voitti Latvian 1-6. Johnson edusti Kanadaa\xc2\xa0my\xc3\xb6s j\xc3\xa4\xc3\xa4kiekon MM-kilpailuissa\xc2\xa0vuonna 2017.'